City / Mad i byen Så er der madro: Smørrebrødsrestaurant indfører børnefri restaurant 13. jan 2020, kl. 20:01 Skrevet af: Rasmus Kramer Schou Børnefri Smørrebrødsrestaurant Bar Rye PR Foto Sidste år åbnede Bar Rye – Danish Smørrebrød i Badstuestræde 4, en sidegade til Strøget Den 126 kvm store restaurant i to etager har selvbetjening, og man kan vælge imellem et fint udvalg af smørrebrød til mellem 62-88 kr. pr. stk. Perfekt til den hurtige sult. Sild, tatar, roastbeef, æg & rejer, hønsesalat og en vegetar – kunne f.eks. være ærtepure. Læs også: Guide: Her får du det bedste smørrebrød i København Børnefri Og man kan være ret sikker på, at man får lov til at spise sit smørrebrød i fred og ro – i hvert fald uden børnelarm. Ejeren, Anette Kjersgaard , har nemlig besluttet at Bar Rye pr. 1. januar har indført børnefri restaurant med min. alder 12+ “Jeg vil gerne lave et sted, hvor man kan være sikker på at nye sin frokost i rolige omgivelser, og hvor man kan holde en forretningsfrokost uden børneskrål i baggrunden.” “Jeg er godt klar over, at vandene kan være meget delte omkring en sådan udmelding, men det er jeg klar til at tage med.” Èt like på MigOgKbh’s Facebook og du er altid opdateret om Kbh. Dagens udvalg i montre Bar Rye får deres brød og flødeboller fra Gilleleje Havn, men ellers laver de alting selv herinde fra bunden. “Vi lægger os et sted imellem Torvehallerne og Aamanns,” forklarer Anette. “For vi gør os virkelig umage med råvarer og sammensætninger, men vi har stadig konceptet med, at vores smørrebrød står til udstilling i montren som en gammeldags smørrebrødsbutik ligesom man ser i Torvehallerne.” “Det er turisterne rigtig glade for, så de kan se, hvad de bestiller.” Læs også:Guide: Her får du den gode stegt flæsk med persillesovs i København Hvad: Bar Rye – Danish Smørrebrød

Hvor: Badstuestræde 4 Læs også: Ny restaurant i Carlsberg Byen åbner: Serverer 100 forskellige øl i 70 meter lang bar



Københavns helt nye madoase: Her er Banegaardens helt særlige spisehus 18. sep 2020, kl. 20:09 Skrevet af: Mathilde Mågård Hansen Foto PR Næsten side om side med togskinner langs Enghavevej finder man byens nye madoase, Banegaarden. Det er dog ikke noget man lægger mærke til, for her er dybt idyllisk og fyldt med rå natur og gamle trælader. I én af dem holder Rakils Spisehus til, og her er hele menuen økologisk, bæredygtig og primært vegetarisk. Læs også Lige åbnet: Her er Københavns nye skønne madoase Hvem er Rakil? Det første, som måske falder dig ind kunne meget vel være: ”Hvem i alverden er Rakil?” Og folkene bag Rakils Spisehus kan ikke gøre dig meget klogere. ”Vi aner faktisk ikke hvem Rakil er, men han eller hun har sat sin autograf på laden. Det kan også være, at der slet ikke står Rakil, men det er hvad vi kunne tyde det til, og så skulle restauranten da hedde det,” fortæller Kenn Husted, som er en af partnerne bag. Banegaarden fungerer i samarbejde med Aarstiderne, så det var derfor helt naturligt, at spisehuset skulle være vegetarisk. ”Alt hvad vi laver er selvfølgelig økologisk, og så er det bæredygtigt. Så det kan godt være, at man kan få økologisk laks fra Island, men på grund af flytransporten bruger vi det ikke,” forklarer han. ”Vi er på ingen måde frelste omkring det at være vegetar – det er bare den vej det går. Man kan godt til vælge økologisk kød eller fisk, men det er sekundært, og der er mange som bare kører den rent vegetarisk. Læs også Kan du smage forskel?: Vegansk burger-restaurant på Østerbro har fået god start Genkendelige grøntsager Bag kødgryderne (undskyld, grøntsagsgryderne) finder man erfarne kræfter i form af køkkenchef, Henrik Junker (tidl. Paustian) og souschef Jonas Harboe (tidl. Palægade og Restaurant Copenhague i Paris). Og hele tanken med restauranten er, at de erfarne kokke har frit spil. ”Det skal ikke være Michelin det her. Grøntsagerne skal være genkendelige, rustikke og selvfølgelig velsmagende. Det kunne være fedt hvis vi kunne inspirere gæsterne til selv at bruge flere grøntsager derhjemme,” forklarer Kenn Husted. Menuen skifter hver uge, og afhænger af hvilke råvarer, de får ind. ”Har de overskud af aubergine på markedet, så bruger vi det. Vi tænker meget på madspild, og det hele bliver en leg om hvordan vi kan bruge råvarerne. Vi laver kun én menu i køkkenet hver aften, og man kan ikke få andet. Så handler det om at man stoler på, at det vi laver er godt,” fortæller Kenn Husted. Læs også Københavns nye hotte restaurant er vegansk – og vanvittig velsmagende Vin ad libitum Man skal naturligvis ikke tørste sig igennem sådan en dejlig middag, og nogle fordele må der være ved at importere sin egen vin. Legen fra køkkenet er derfor taget videre med ud i restauranten, hvor vinmenuen er droppet til fordel for et koncept om vin ad libitum. ”Jeg er selv på gulvet for første gang i mange år, og det er skide skægt,” fortæller Kenn Husted, der bl.a. har Husted Vin fire steder i byen. ”Jeg har selvfølgelig nogle tanker om hvilke vine, der passer til menuen hver aften, men er folk mere til noget andet, så klarer vi det. Vinene skal ramme gæsterne, og det skal ikke være sådan nogle bitte små glas, man får.” Du slipper for bare 345 kr. for syv serveringer og 295 kr. for vin ad libitum hos byens nye vegetariske spisehus – og husk lige igen at alle råvarerne både er økologiske og bæredygtige! Hvad: Rakils Spisehus

Hvor: Otto Busses vej 45, 2450 København SV

Hvornår: Onsdag-lørdag Bange for at misse nyt om Kbh? Meld dig til MigOgKbhs nyhedsbrev. Kommer hver fredag. Vi lover, det er godt.

Altid nyheder på MigOgKbh Facebook. Lækre billeder på vores Instagram Læs lignende nyheder Mere fra skribent

Lakridsfestival og Copenhagen Street Festival: Det sker i weekenden i København 18. sep 2020, kl. 19:09 Skrevet af: Mathilde Mågård Hansen Foto PR Weekenden står for døren, og den skal selvfølgelig ikke være kedelig. Teglværket åbner for første gang for deres nye street food festival, og i Tivoli går det løs med både lakridsfestival, gospel og meget, meget mere. Vi giver dig det fulde overblik over weekendens fedeste events lige her. Læs også Europas 9. bedste pizza rykker ind på Østerbro Madundervisning for børn og unge på Copenhagen Street Festival Ungeforeningen Street Copenhagen og Meyers Madhus er gået sammen om at lave madundervisning for børn og unge, der skal give et praktisk perspektiv på klima og bæredygtighed, øge deres nysgerrighed overfor sæsonbaseret mad og ikke mindst gøre det sjovt og lærerigt at lave det. Allerede denne lørdag 19. september på Copenhagen Street Festival får medarbejderne på festivalen lov at opleve, hvad børnene og de unge har lært til den bæredygtige madundervisning. Det sker, når street-festivalen løber af stablen – i en mindre og sikker skala inden for Corona-retningslinjerne – med fokus på alt fra dans og basket til musik, poetry slam og paneldebatter. Copenhagen Street Festival finder sted på Enghavevej 80, hvor Game har hjemme normalt. Her er der hele dagen aktiviteter for børn og unge. Hvor: Game, Enghavevej 80, 2450 København SV

Hvornår: Lørdag d. 19. september kl. 10-21 Læs også Restaurationsbranchen kalder på hjælp: Sådan støtter du dem bedst The Liquorice Taste Award 2020 Selvom der ikke bliver Lakridsfestival, fortjener de dedikerede lakridsaktører og deres bedste produkter med smagen af lakrids at blive hyldet. Det foregår i Jubilæumshaven i Tivoli søndag den 20. september kl. 16.30 i en Coronavenlig version. Før kåringen har en smagsjury bestående af lakridspassionerede kokke, madredaktører og madbloggere bag lukkede døre smagt sig igennem årets nominerede produkter og vurderet smagsoplevelse, struktur, unikhed og helhedsoplevelse. Der vil blive lagt vægt på det gode madhåndværk, de gode råvarer og innovationsværdien i udvælgelsen. Blandt smagsdommerne er opskriftsudvikler, madskribent og dessertblogger, Maja Vase (Majachocolat), samt Bagedystdommer, kogebogsforfatter og dessertkok, Markus Grigo. Der er et begrænset antal billetter, og disse kan afhentes i Tivolis Servicecenter på selve dagen. Billetterne er inkluderet i entréen til Tivoli. Børn skal være ifølge med en voksen. Alle deltagende gæster får en goodiebag med lidt udvalgte lakrids-smagsprøver fra konkurrencen. Hvor: Tivoli

Hvornår: Søndag d. 20. september kl. 16.30 Åbent fermenteringsværksted på Banegaarden Vil du lære at fermenterer alverdens grønt? Ja? – så kom forbi fermenteringsholdet der står klar til at lære dig at fermentere, lige på stedet. Det tager ca. en 20-30 minutter hvor du hakker og snitter dit grønt og bliver guidet igennem grundlæringen indenfor fermentering. Det er lige til at “gå til” og tage med hjem, så kig ned mellem kl 13.00 og 16.00 Hvor: Otto Busses vej 45

Hvornår: Lørdag d. 19. september og søndag d. 20. september – begge dage kl. 13-16

Hvor meget: 75,- for glas og viden Læs også Himmelske omgivelser: Københavns nye luksus spa AIRE er åbnet Tivoli Gospel Festival Tivoli glæder os til igen i 2020 at byde velkommen til Tivoli Gospel Festival, der afholdes for 12. gang. Hele Haven klinger af glade gospeltoner og medrivende rytmer, og både de mange sangere og publikum nyder en weekend med fokus på sang, glæde og fuld gang i den. Festivalen byder på gospel for enhver smag, når de mange gospelsangere fra hele landet indtager både Plænen og Pantomimeteatrets scener. Hvornår: 19. september 2020 kl. 11.30-13

Hvor meget: Éntre til Tivoli Bange for at misse nyt om Kbh? Meld dig til MigOgKbhs nyhedsbrev. Kommer hver fredag. Vi lover, det er godt.

Altid nyheder på MigOgKbh Facebook. Lækre billeder på vores Instagram Læs lignende nyheder Mere fra skribent